Na jutrownych wikach serbske wuměłstwo a kulturu předstajili
Nowa Łuka (JoS/SN). Debić jutrowne jejka ze serbskimi motiwami w znatych debjenskich technikach je wažna forma, tradiciju hajić. Tole pokazuja kóžde lěto na srjedźołužiskich jutrownych wikach w Nowołučanskim wjesnym hotelu. Jutrowne wiki na wsy a w přijomnej swójbnej atmosferje njejsu kónc tydźenja jenož wopytowarjow z bjezposrědnjeje wokoliny přiwabili, ale tež wot druhdźe, kaž Carolu Stauberowu z Berlina, rodźenu Wojerowčanku, a Hansa Schimanka z Kamjenicy, kiž z Noweje Łuki pochadźa.
szl_Latn szl_Latn